Фабрегас е юноша на Барселона, но през септември 2003 г. подписва с Арсенал на възраст от 16 години. През сезон 2004 – 2005 г. той получава титулярно място в първия отбор на Арсенал, недопуснал нито една загуба във Премиършип през предходния сезон. По време на престоя си при артилеристите Сеск става известен като един от най-талантливите централни полузащитници в света, превръща се в любимец на феновете и капитан на отбора. През 2011 г. се завръща в родния си тим – Барселона. Дебютира за националния отбор на Испания през 2006 г. и оттогава е изиграл 110 мача и има 15 вкарани гола като национал. Играл е на Световното първенство през 2006 г., печелил е Европейското първенство през 2008 г., Световното първенство през 2010 г. и Европейското първенство през 2012 г..